Erhvervsminister Simon Kollerup (S) har valgt direktøren i Fårup Sommerland, Niels Jørgen Jensen, som ny formand for VisitDenmark, hvor han skal stå i spidsen for den nye bestyrelse. VisitDenmark står for den internationale markedsføring, som gerne skulle bringe flere internationale ferie- og erhvervsturister til Danmark. -	Jeg glæder mig meget til at komme i gang med arbejdet sammen med et kompetent hold fra hele Danmark, siger den nye formand, Niels Jørgen Jensen. Målrettet branding og markedsføring Efter to meget omskiftelige og udfordrende år med Covid-19 er det vigtigt at få genetableret turisme-tilstrømningen til Danmark, mener Niels Jørgen Jensen. -	Det er mere end nogensinde før vigtigt, at vi igen lykkes med at tiltrække de udenlandske turister til Danmark gennem målrettet markedsføring og branding, siger han. -	Det er afgørende for genopretningen af dansk eksport og for det danske turisme- og oplevelseserhverv. Ifølge Erhvervsministeren er der blevet større kamp på det internationale turistmarked, og derfor bliver VisitDenmark nødt til at være omstillingsparate. Også når det gælder den internationale markedsføring. -	Selvom danskerne igennem coronakrisen har været gode til at være turister i vores eget skønne land, så har vi brug for at få de udenlandske gæster tilbage, så vi også har mulighed for at gøre industrien grønnere, siger Simon Kollerup (S). VisitDenmarks nye bestyrelse sidder fra 1. januar 2022 og til og med 31. december 2024

Referat:
Niels Jørgen Jensen, direktør i Fårup Sommerland, er blevet udpeget af Erhvervsministeren som den nye formand for VisitDenmark.